《游大涤》
宋代·王溉

山合群峰路屈盘，溪行九折势蜿蜒。
云根长伴仙人迹，元盖潜通大涤天。
玉殿香消人寂寂，石坛花落草芊芊。
黄冠解识寻幽兴，为洗寒铛煮碧泉。

作者简介：王溉，江南石埭（今安徽石台县）人。高宗绍兴间进士（清乾隆《江南通志》卷一二○）。孝宗淳熙十三年（一一八六）知江州（《洞霄诗集》卷二）。光宗绍熙三年（一一九二）为成都运判。五年，知平江府。宁宗庆元二年（一一九六）除两浙转运副使（宋《吴郡志》卷一一），兼知临安府（宋《咸淳临安志》卷四八）。四年，除知婺州，旋因政事乖谬、纵容子侄，罢领宫观（《宋会要辑稿》职官七四之五）。今录诗二首。